CELEX: 32016R1094
Language: lt
Date: 2016-07-06 00:00:00
Title: 2016 m. liepos 6 d. Komisijos įgyvendinimo reglamentas (ES) 2016/1094, kuriuo granuliuotas varis patvirtinamas kaip veiklioji medžiaga, skirta 8-o tipo biocidiniams produktams gaminti (Tekstas svarbus EEE)

7.7.2016   
            
            
               LT
            
            
               Europos Sąjungos oficialusis leidinys
            
            
               L 182/4
            
         KOMISIJOS ĮGYVENDINIMO REGLAMENTAS (ES) 2016/1094
   2016 m. liepos 6 d.
   kuriuo granuliuotas varis patvirtinamas kaip veiklioji medžiaga, skirta 8-o tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 90 straipsnio 2 dalies trečią pastraipą,
   kadangi:
   
               (1)
            
            
               2013 m. rugpjūčio 30 d. Prancūzija gavo paraišką pagal Europos Parlamento ir Tarybos direktyvos 98/8/EB (2) 11 straipsnio 1 dalį dėl veikliosios medžiagos granuliuoto vario, skirto naudoti 8-o tipo produktuose, t. y. medienos konservantuose, aprašytuose direktyvos V priede ir atitinkančiuose Reglamento (ES) Nr. 528/2012 V priede aprašytus 8-o tipo produktus, įrašymo į tos direktyvos I priedą;
            
         
               (2)
            
            
               2015 m. balandžio 3 d. Prancūzija pateikė vertinimo ataskaitą ir rekomendacijas pagal Reglamento (ES) Nr. 528/2012 90 straipsnio 2 dalį;
            
         
               (3)
            
            
               2015 m. gruodžio 9 d. Biocidinių produktų komitetas, atsižvelgdamas į vertinančiosios kompetentingos institucijos išvadas, parengė Europos cheminių medžiagų agentūros nuomonę;
            
         
               (4)
            
            
               pagal tą nuomonę biocidiniai produktai, kurie naudojami kaip 8-o tipo produktai ir kurių sudėtyje yra granuliuoto vario, turėtų atitikti Reglamento (ES) Nr. 528/2012 19 straipsnio 1 dalies b punkto kriterijus, jei laikomasi tam tikrų su jų naudojimu susijusių specifikacijų ir sąlygų;
            
         
               (5)
            
            
               todėl granuliuotą varį tikslinga patvirtinti kaip veikliąją medžiagą, skirtą 8-o tipo biocidiniams produktams gaminti, su sąlyga, kad bus laikomasi tam tikrų specifikacijų ir sąlygų;
            
         
               (6)
            
            
               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;
            
         
               (7)
            
            
               šioje direktyvoje nustatytos priemonės atitinka Biocidinių produktų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Granuliuotas varis patvirtinamas kaip veiklioji medžiaga, skirta 8-o tipo biocidiniams produktams gaminti, jei laikomasi priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. liepos 6 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 167, 2012 6 27, p. 1.
   
      (2)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).
   
      PRIEDAS
      
                  Bendrinis pavadinimas
               
               
                  IUPAC pavadinimas
                  Identifikacijos numeriai
               
               
                  Mažiausias veikliosios medžiagos grynumo laipsnis (1)
                  
               
               
                  Patvirtinimo data
               
               
                  Patvirtinimo galiojimo pabaiga
               
               
                  Produkto tipas
               
               
                  Specialiosios sąlygos
               
            
                  Varis, granuliuotas
               
               
                  IUPAC pavadinimas:
                  Varis
                  EC Nr. 231-159-6
                  CAS Nr. 7440-50-8
               
               
                  99 % m/m
               
               
                  2017 m. sausio 1 d.
               
               
                  2026 m. gruodžio 31 d.
               
               
                  8
               
               
                  Biocidinių produktų autorizacijos liudijimai išduodami laikantis toliau nurodytų sąlygų.
                  
                              1.
                           
                           
                              Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą.
                           
                        
                              2.
                           
                           
                              Atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys turi būti kreipiamas į:
                              
                                          a)
                                       
                                       
                                          pramonės arba profesionalius naudotojus;
                                       
                                    
                                          b)
                                       
                                       
                                          paviršinį vandenį ir nuosėdas, kai yra tiesioginis išleidimas apdorotos medienos eksploatavimo laikotarpiu.
                                       
                                    
                        
                              3.
                           
                           
                              Atsižvelgiant į nustatytą riziką paviršiniam ir požeminiam vandeniui, produktų etiketėse ir, jei yra, saugos duomenų lapuose nurodoma, kad produktus naudojant pramonėje arba profesionaliems tikslams jie turi būti naudojami izoliuotame plote arba ant nepralaidaus kieto pagrindo su apsauginiais barjerais, o ką tik apdorota mediena po apdorojimo turi būti laikoma patalpoje po stogu arba ant nepralaidaus kieto pagrindo arba ir taip, ir taip, kad būtų išvengta tiesioginio nutekėjimo į dirvožemį arba vandenį, o bet koks nutekėjęs produkto kiekis turi būti surinktas ir pakartotinai panaudojamas arba pašalinamas.
                           
                        
            
         (1)  Šioje skiltyje nurodytas grynumas – mažiausias veikliosios medžiagos, naudotos atliekant vertinimą pagal Reglamento (ES) Nr. 528/2012 90 straipsnio 2 dalį, grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.